b'\n_START_ARTICLE_\n\xc3\x98lve\n_START_PARAGRAPH_\n\xc3\x98lve er en bygd p\xc3\xa5 nordvestsiden av Kvinnheradsfjorden i Kvinnherad kommune i Hordaland. _NEWLINE_\xc3\x98lve grenser p\xc3\xa5 land til Fusa kommune, og i sj\xc3\xb8 til Tysnes kommune. \xc3\x98lve er en jordbruksbygd, men det er ogs\xc3\xa5 noen industribedrifter der, blant annet Harding AS, som er en stor produsent av livb\xc3\xa5ter til fart\xc3\xb8y, cruiseskip, og oljeplattformer med hele verden som marked. _NEWLINE_Historisk er \xc3\x98lve kjent for bergverksindustrien p\xc3\xa5 stedet, og for stein. Av alle baksteheller som er funnet under utgraving av middelalder-Oslo, er halvparten fra \xc3\x98lve, laget av gr\xc3\xa5-gr\xc3\xb8nn klebersteinsskifer. En rekke svovelkis gruver ble drevet i omr\xc3\xa5det, blant annet av Lysaker Kemiske Fabrik.'